
Szemétből profit - A RotterZwam és a kék gazdaság esete

Kulcsszavak: kék gazdaság, RotterZwam, üzleti modell, fenntarthatóság
Dolgozatomban a kék gazdaság koncepcióját vizsgáltam, amely egy lehetséges üzleti megoldás egy fontos és kritikus területen, a fenntartható fejlődésben. A modellt más új üzleti modellek kontextusában mutatom be részben elméleti szinten, részben pedig egy valós példán keresztül. A kék gazdaság elméletét a RotterZwam esetében vizsgálom. A RotterZwam egy holland cég, amely kávézaccon termeszt gombát, és ezt adja el éttermeknek.
A fő kutatási kérdésem az, hogy vajon az értékteremtésnek ez a felelős módja versenyképes-e a hagyományos üzleti modellekkel szemben. Megvizsgálom a vállalkozás előnyeit és korlátait, amelyekkel az általuk választott üzleti modell miatt kell szembenézniük. A kérdésem megválaszolásához először az elméletet tekintem át, majd a választott vállalkozás társadalmi és pénzügyi teljesítményét. A kutatásom módszertanár illetőleg először szekunder (a vonatkozó szakirodalom vizsgálata), majd primer (interjúkészítés a két vállalkozóval) kutatást végeztem.
A kutatásomból arra a következtetésre jutottam, hogy a kék gazdaság üzleti modell egy jó módja annak, hogy egy vállalat fenntarthatóan és felelősen működjön üzleti környezetben. A modellnek sok speciális tulajdonsága van, amelyek korlátozóak lehetnek, például a “maradj helyi” elv, de ezek versenyelőnyként is szolgálhatnak a hagyományos modellekkel szemben (pl. a helyi elvnél a frissesség miatt).



